laion/Wikipedia-Exotic huggingface dataset:
מתכנת

מְתַכְנֵת (לעיתים תָּכְנִיתָן או תַּכְנָת) הוא אדם העוסק בתכנות, כלומר בפיתוח ובתחזוקה של תוכנה למחשבים על ידי קידוד (כלומר כתיבה או שינוי של קוד) בשפת תכנות אחת או יותר. העוסקים בתחום בישראל אינם נדרשים להסמכה רשמית כלשהי כדי לכנות עצמם "מתכנתים", אך בקרב המעסיקים יש הדורשים ממועמדים לעבודה השכלה אקדמית בתחום. הכשרתם של מתכנתים נעשית במסלולים אחדים: באוניברסיטאות ובמכללות, בעיקר במסגרת החוגים למדעי המחשב ולהנדסת תוכנה. בבתי ספר להנדסאים. בקורסים הניתנים במוסדות להדרכת מתכנתים. מסלול הכשרה בולט של מתכנתים בישראל הוא קורס תכנות של צה"ל. למתכנתים מסלולי התמחות בשלושה מישורים: בהתאם לתחום הטכנולוגי שבו הם עוסקים: מתכנתי מערכות הפעלה, מתכנתי מערכות מידע, מתכנתי זמן אמת, מתכנתי אפליקציות מובייל ועוד. בהתאם לשפות התכנות שבהן הם משתמשים. בהתאם לתחום היישום שבו הם עוסקים: בנקאות, משאבי אנוש, משחקי מחשב וכדומה. התכנות הוא מקצוע דינמי ביותר, המצריך את העוסקים בו להתעדכנות מקצועית מתמדת. התעדכנות זו נעשית באמצעות כנסים מקצועיים והשתלמויות, בקבוצות וקהילות אינטרנט (כמו במדיה חברתית) ועוד. מפתח תוכנה הוא אדם או ארגון אשר עיקר עבודתם ממוקדת בתהליך פיתוח תוכנות, תחום נרחב יותר של תכנות מחשבים או בעל תחום התמחות בניהול פרויקטים (Project manager). אדם זה יכול לתרום לראייה הכוללת של הפרויקט ברמת היישום במקום ברמת הרכיב או משימות תכנות בודדות. שמות נוספים בהם משתמשים לעיתים קרובות באותו הקשר הם אנליסט תוכנה (Software analyst) ומהנדס תוכנה (Software engineer). עדה לאבלייס, שעבדה בשיתוף פעולה עם צ'ארלס בבג', נחשבת למתכנתת הראשונה, משום שבשנת 1843 כתבה תוכניות למחשב שבאבג' תכנן. באבג' לא הצליח לממש את המכונה שתכנן, וממילא לא יכלה עדה לאבלייס לבצע את התוכניות שכתבה, אך אין זה שולל ממנה את זכות הראשונים לעיסוק במקצוע זה. רות טייטלבאום, פראנסס ספנס, מתכנתות אניאק גרייס הופר, מראשוני המתכנתים, כתבה את המהדר הראשון. ביל גייטס ופול אלן, מייסדיה של חברת מיקרוסופט, החלו את דרכם כמתכנתים שעסקו בפיתוח של שפות תכנות. ביארנה סטרוסטרופ, מפתח שפת C++. ג'יימס גוסלינג, אביה של שפת התכנות Java. דונלד קנות', מחבר סדרת הספרים The Art of Computer Programming, אבי שיטת התכנות האוריינית CWEB ויוצרה של מערכת הסְּדר TeX. דן בריקלין, יוצרה של תוכנת הגיליון האלקטרוני VisiCalc, התוכנה שהפכה את ה-Apple II ממחשב לחובבים לפריט חובה לעסקים. דניס ריצ'י, שפיתח ביחד עם קן תומפסון את שפת C ומערכת ההפעלה יוניקס. טים ברנרס-לי, ממציא ה-World Wide Web. לינוס טורבאלדס, מפתחה של ליבת (kernel) לינוקס. ריצ'רד סטולמן, מייסד תנועת התוכנה החופשית, והמתכנת המקורי של Emacs. ארון שוורץ, פעיל חברתי, מסאי ופעיל פוליטי אמריקאי ממוצא יהודי. שנעצר בעקבות חשדות להורדה שיטתית של עותקים דיגיטליים של מאמרים אקדמיים מאתר JSTOR, וב-11 בינואר 2013 נמצא שוורץ תלוי ומת בדירתו. שון פנינג, מפתח השירות נפסטר. מארק צוקרברג, מייסד אתר פייסבוק ומתכנת הגרסה הראשונית שלו. מונחים בתוכנה מפתח רשת יום המתכנת דוד שי, "מתכנתים בעולם רב ממדי", משאבי אנוש, יולי 2004. תָּכְנִיתָן, באתר האקדמיה ללשון העברית
1792

שנת 1792 היא השנה ה-92 במאה ה-18. זוהי שנה מעוברת, שאורכה 366 ימים. 1 בינואר 1792 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 9 בינואר – רוסיה וטורקיה חותמות על הסכם שלום ששם קץ למלחמה ביניהן 20 באפריל – צרפת מכריזה מלחמה על אוסטריה, בכך מתחילות מלחמות צרפת המהפכנית 25 באפריל – שימוש ראשון בגיליוטינה. בכיכר גרב בפריז נערף ראשו של שודד הדרכים ניקולא פלטיה 16 במאי – דנמרק מבטלת את סחר העבדים 1 ביוני – קנטקי היא המדינה ה-15 שמצטרפת לארצות הברית 10 באוגוסט – הפיכת ה-10 באוגוסט 1792 בצרפת 16 באוגוסט – מקסימיליאן רובספייר מציג את העתירה של הקומונה של פריז לאספה המחוקקת, אשר דרשו הקמת בית דין מהפכני 20 בספטמבר – המהפכה הצרפתית – הוועידה הלאומית הופכת לממשלתה בפועל של צרפת 20 בספטמבר – צרפת מביסה את פרוסיה בקרב ואלמי 21 בספטמבר – המהפכה הצרפתית: האספה הלאומית מאשרת הצהרה רשמית על ביטול המונרכיה 22 בספטמבר – צרפת מאמצת את לוח השנה המהפכני 13 באוקטובר – בוושינגטון, מונחת אבן הפינה למשכן נשיאי ארצות הברית, שנקרא מאוחר יותר (1818) הבית הלבן 2 בנובמבר – מתחילות הבחירות לנשיאות ארצות הברית 1792, בהן זכה ג'ורג' וושינגטון לכהונה שנייה כנשיא ארצות הברית 14 בנובמבר – קפטן ג'ורג' ונקובר הוא האנגלי הראשון שנכנס למפרץ סן פרנסיסקו 5 בדצמבר – מסתיימות הבחירות לנשיאות ארצות הברית 1792, בהן זכה ג'ורג' וושינגטון לכהונה שנייה כנשיא ארצות הברית 11 בדצמבר – לואי השישה עשר מלך צרפת מועמד לדין באשמת בגידה 4 בינואר – אייזק לי, גאולוג ומינרלוג אמריקאי שתרם בחקר חלוצי על תכלילים במינרלים ובאבני חן (נפטר ב-1886) 29 בפברואר – ג'ואקינו רוסיני, מלחין איטלקי (נפטר ב-1868) 7 במרץ – ג'ון הרשל, אנגלי שהיה מתמטיקאי, אסטרונום, כימאי ומחלוצי הצילום (נפטר ב-1871) 13 במאי – האפיפיור פיוס התשיעי (נפטר ב-1878) 15 במאי – ג'יימס מאיר רוטשילד, בנקאי צרפתי ובן למשפחת רוטשילד (נפטר ב-1868) 21 במאי – גספאר גוסטב קוריוליס, מהנדס ומדען צרפתי (נפטר ב-1843) 10 ביולי – ג'ורג' דאלאס, סגן הנשיא ה-11 של ארצות הברית (נפטר ב-1864) 4 באוגוסט – פרסי ביש שלי, משורר אנגלי (נפטר ב-1822) 26 בנובמבר – שרה גרימקה, מתנגדת עבדות, סופרג'יסטית וסופרת אמריקאית (נפטרה ב-1873) 1 בדצמבר – ניקולאי איוונוביץ' לובצ'בסקי, מתמטיקאי רוסי (נפטר ב-1856) 22 ביוני - מוחמד אבן עבד אל-והאב מייסד התנועה הווהאבית (נפטר ב-1792) 1 במרץ – לאופולד השני, קיסר האימפריה הרומית הקדושה (נולד ב-1747) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1792 התחילה ביום י"ז בטבת ה'תקנ"ב (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ו' בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1792 לפי הלוח היוליאני Nothing. ילידי 1792‎ נפטרים ב-1792‎ מדיה וקבצים בנושא 1792 בוויקישיתוף
הרמוניום

הרמוניום הוא כלי מקלדת אירופי במקורו. כמו העוגב הוא כלי נשיפה, אבל הצליל בהרמוניום מופק על ידי לשוניות (כמו באקורדיון, מפוחית יד ובנדונאון) ולא כמו בעוגב - שבו מופק הצליל בחלילים. להרמוניום יש מפוח שמופעל בדוושה או בשתי דוושות. ההרמוניום הגיע להודו במאה ה-19 וכיום מקובל שם מאוד. בגרסתו ההודית מופעל המפוח ביד אחת, כשהשנייה מנגנת בקלידים. אנטונין דבוז'אק, ג'ואקינו רוסיני, סזר פרנק ואחרים שילבו אותו וכתבו לו מוזיקה קלאסית. אפשר לשמוע דוגמה טובה לשימוש בהרמוניום בשיר "לך לך" של פורטיסחרוף, שבו מנגן שלומי שבן על הרמוניום. בגלל הצלילים הארוכים שניתן לנגן בו, קל לבלבל בינו לבין העוגב. מדיה וקבצים בנושא הרמוניום בוויקישיתוף הרמוניום מאת David Courtney הרמוניום, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אלכסנדר כהן

האם התכוונתם ל... מייסדי תל אביב#אלכסנדר ואהובה כהן – ממייסדי תל אביב אלכסנדר כהן (מדען) – מדען ישראלי, מנהל המכון למחקר ביולוגי בישראל אלכסנדר כהן (שחקן) – שחקן תיאטרון ישראלי אלכסנדר כהן (מהנדס) – מהנדס העיר בני ברק, אביו של ידידיה כהן
משה כהן

האם התכוונתם ל... פעילים ציוניים משה וחסיה כהן – ממייסדי תל אביב משה (מושיק) כהן – מנהל אגף הכשרות קרקע ופיתוח בקק"ל ומשיא משואה ביום העצמאות תשע"ב רבנים משה הכהן ממגנצא – מבעלי התוספות משה הכהן מלוניל – (הרמ"ך), מחכמי לוניל, בן דורו של הרמב"ם משה כהן שאולי – מורה ורב, מראשי יהדות איראן אחרים משה כהן (זמר) – זמר ישראלי משה כהן (טייס) – טייס מסוקים בחיל האוויר, בעל צל"ש הרמטכ"ל משה כהן (שופט) – שופט ישראלי משה כהן (אמן) – דפס ישראלי ראו גם: מוריס כהן (פירושונים)
שרה לוי

האם התכוונתם ל... שרה לוי – ממייסדי תל אביב שרה לוי – מייסדת ההתיישבות היהודית בהר כנען שבצפת שרה לוי (שחקנית רוגבי) – ספורטאית אמריקאית, זוכת מדליית ארד אולימפית (פריז 2024) ברוגבי שביעיות שרה לוי (שחקנית) (אנ') - שחקנית קנדית שרה לוי (אוצרת) – אוצרת ובעלת גלריה בתל אביב-יפו
JDate

ג'יי דייט (קיצור של Jewish Date - "דייט יהודי") הוא שירות היכרויות אינטרנטי מסחרי שמטרתו לשדך בין יהודים ויהודיות בעולם ובישראל. JDate הוא אחד מאתרי ההכרויות של חברת Spark Networks Inc, המפעילה כארבעים אתרי נישה בתחום ההיכרות המקוונת. האתר נוסד בשנת 1997 על ידי ג'ו שפירא ואלון כרמל. על פי טענת האתר, לשירות רשומים למעלה מ-750,000 חברים פעילים, כשליש מהם מישראל. יחס גברים-נשים באתר עומד על 48%-52% בהתאמה. בשנת 2006 זכה האתר בפרס הוובי (Webby) בקטגוריית רשתות חברתיות. בעוד בעולם הרחב JDate הוא אתר עם אוריינטציה יהודית מובהקת, בישראל האתר פונה לקהל הרחב ונושא הלאום הוא עניין שולי. מעבר למטרות רווח, מבקש האתר לחזק את הקהילות היהודיות בעולם ולהבטיח את המשכיות המסורת היהודית על ידי מניעת נישואי תערובת, התבוללות וטמיעה. לדברי המועצה היהודית, על-פי סקר שנערך בשנת 1990, מאז 1985 52% מהיהודים האמריקאים נישאו נישואי תערובת, תופעה זו צוינה גם על ידי פרופ' אלן דרשוביץ בספרו "היהודי האמריקאי הנעלם". המותג קיבל חשיפה בהופעות של ברודוויי, למשל בהופעה "Jewtopia", ובבלוגים העוסקים בחיי רווקים יהודים המונח JDater מתאר אדם המנסה את מזלו בעולם הדייטינג. בישראל קיבל האתר תוכנית מיוחדת בסדרות "החברים של נאור" ו"החיים זה לא הכל", וכן אוזכר גם בתוכניות כמו "ארץ נהדרת" ועוד. ספארק נטוורקס אתר האינטרנט הרשמי של JDate (באנגלית) Is Intermarriage Good For The Jews?, www.brandeis.edu (באנגלית)
שושנה (פירושונים)

האם התכוונתם ל... ביולוגיה: שושנה (צמח מקראי) – שם של מין פרח שמופיע מספר פעמים בתנ"ך שושנת העמקים (צמח) – שם תנ"כי למין פרח שושנת האלפים - רודודנדרון, סדרת פרחים שושנאים – סדרה של צמחים חד־פסיגיים, השייכת למערכת בעלי הפרחים שושניים – משפחה בסדרת השושנאים שושן (סוג) – סוג במשפחת השושניים שושן צחור – מין בסוג שושן שושנת ים – בעל חיים ישיב שושנה (מחלה) (Erysipelas) – מחלה זיהומית חריפה בדרמיס שושנת יריחו – מחלת עור זיהומית הנגרמת על ידי טפיל פטרייתי מסוג לשמניה גאוגרפיה ויישובים שושנת הרוחות – צבר חצי סימון הכיוונים במפה גן השושנים – הוא גן ציבורי המצוי בשכונת טלביה בירושלים, בין הרחובות פינסקר ודובנוב (לא להתבלבל עם גן וואהל לוורדים) עמק השושנים – הוא שמו הערבי המעוברת של ואדי והעמק סביבו הנמצאים בדרומה של ראשון לציון ורחוב בנס ציונה הסמוכה שושנת העמקים (יישוב) – יישוב בשרון היסטוריה מלחמות השושנים – מאבק השושלות בממלכת אנגליה בין השנים 1455 ל-1485 שושנת טוקיו – שם כללי שנתנו כוחות בעלות הברית אשר לחמו במסגרת המערכה באסיה ובאוקיינוס השקט במלחמת העולם השנייה, לשדרניות דוברות אנגלית אשר פעלו בשירות התעמולה של האימפריה היפנית מבצע שושנה – פעולת תגמול של צה"ל שנערכה בלילה שבין 14 באוקטובר ל-15 באוקטובר 1953 בכפר קיביה בגדה המערבית, אז בשליטת ירדן סמלים וקישוטים: שושנה (הרלדיקה) – סמל נפוץ בהרלדיקה האנגלית שושנת טיודור – סמלה של שושלת טיודור שושנת יורק הלבנה – סמלו של בית יורק שושנת לנקסטר האדומה – סמלו של בית לנקסטר רוזטה (עיטור) – עיטור דמוי פרח ורד, בשימוש בספרים, חפצי נוי ומבנים בתרבות: בית הכנסת שושנת הזהב – שם של מספר בתי כנסת היסטוריים באוקראינה של היום מעשה שושנה – ספר חיצוני, מהתוספות לספר דניאל רומן השושנה – שם היצירה האלגורית הנודעת ביותר של ימי הביניים, מאבני היסוד של הספרות הצרפתית, ובעלת השפעה רבה על כתיבתם של דנטה אליגיירי וג'פרי צ'וסר שושנה שושנה – שיר שכתב חיים חפר וביצעו מספר זמרים, בהם יפה ירקוני ושושנה דמארי שושנת הרוחות (ספר) – אוסף של סיפורים קצרים מאת הסופרת אורסולה לה-גווין שושנת יעקב – פיוט לפורים; "שושנת יעקב" הוא כינוי לעם ישראל שושנה (אלבום) – אלבום הסולו השלישי של הזמר אברהם טל שושנת יריחו (לארי אברמסון) – שמה של סדרת תצריבים שיצר האמן הישראלי לארי אברמסון בסדנת ההדפס ירושלים שושנת קהיר הסגולה – סרט קולנוע בבימויו של וודי אלן השושנה המקועקעת (סרט) – סרט קולנוע אמריקאי משנת 1955 המבוסס על מחזה בעל בשם זהה מאת טנסי ויליאמס שהשתתף בכתיבת התסריט שושנה חלוץ מרכזי – סרט קולנוע ישראלי על פי תסריט של עודד רוזן ובבימוי שי כנות שושנה והזקנים (ג'נטילסקי) – יצירה בצבעי שמן של הציירת האיטלקית ארטמיזיה ג'נטילסקי משנת 1610 אישים: עמנואל שושנה – רב צרפתי ממוצא אלג'יראי אישים ששמם הפרטי הוא שושנה שושן ורד (פירושונים)
כולציסטוקינין

כולציסטוקינין (בלועזית: CCK או cholecystokinin; מיוונית: "להזיז את כיס המרה"), הוא הורמון פפטידי, בעל 33 חומצות אמינו, המיוצר על ידי תאים אנטרוציטיים במערכת העיכול, ומופרש לזרם הדם בעקבות גירוי של מזון. כאשר המזון (ובייחוד שומנים וחלבונים) מגיע למעי הדק, מתחילה הפרשה של CCK. הוא נקשר לקולטנים (רצפטורים) שונים על כיס המרה, הלבלב, שריר חלק ועצבים פריפריים. הוא מגרה את התכווצות כיס המרה ואת הפרשת הנוזלים מהלבלב. למעשה, הוא משמש כמתווך הפיזיולוגי החשוב ביותר בהפקת המרכיב האנזימי שבמיץ הלבלב. בנוסף על כך, הוא מאט את התרוקנות הקיבה, גורם לתנועתיות המעי, ומוביל לפתיחת הסוגר על שם אודי לאחר הרפיית השריר החלק המרכיב אותו. רמות נמוכות של CCK קיימות במחלת הצליאק, ובבולימיה רמות גבוהות של CCK נמדדו אצל אנשים עם דלקת לבלב כרונית. במקרים אלו יש ירידה בהפרשת אנזימים על ידי הלבלב, ולכן מופרש CCK ביתר (מנגנון היזון חוזר) כולציסטוקינין, באתר אנציקלופדיה בריטניקה (באנגלית) GRCh38: Ensembl גרסה 89: ENSG00000187094 - Ensembl, מאי 2017 GRCm38: Ensembl גרסה 89: ENSMUSG00000032532 - Ensembl, מאי 2017 "Human PubMed Reference:". "Mouse PubMed Reference:". James Toouli, Sphincter of Oddi: Function, dysfunction, and its management, Journal of Gastroenterology and Hepatology 24, 2009, עמ' S57–S62 doi: 10.1111/j.1440-1746.2009.06072.x ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
אבק כוכבים

האם התכוונתם ל... אבק בין-כוכבי – באסטרופיזיקה : אחד המרכיבים של התווך הבין-כוכבי אבק כוכבים (סרט, 1980) – סרט של וודי אלן משנת 1980 אבק כוכבים (אסימוב) – ספרו של אייזק אסימוב אבק כוכבים (ספר) – רומן פנטזיה שנכתב על ידי הסופר הבריטי ניל גיימן אבק כוכבים (סרט) – סרט קולנוע מסוגת הפנטזיה, מבוסס על ספרו של ניל גיימן ויצא לאקרנים בשנת 2007 סטארדאסט – גשושית אמריקנית ששוגרה לחלל בשנת 1999
קרצינומה של הקיבה

קרצינומה של הקיבה הוא גידול סרטני בקיבה (ראו סרטן הקיבה), ממקור אפיתליאלי. כ-91%-95% מהמקרים של סרטן קיבה הם קרצינומה של הקיבה. קרצינומה זו קרויה גם אדנוקרצינומה היות שהיא מאופיינת במבנה בלוטי. באזורים מסוימים, למשל יפן ופינלנד, מופיעה תדירות גבוהה של גידולי קרצינומות, ובאזורים אחרים התדירות נמוכה - כמו בארצות הברית. ייתכן שהסיכון המוגבר להופעת קרצינומה קשור באכילת מזון הנשמר על ידי ניטרטים, דגים מעושנים, או במיעוט מוצרי חלב, פירות וירקות בהרכב התזונתי. כ-60% מהקרצינומות יתרכזו באזור הפיילורוס והאנטרום (החלקים הקרובים יותר לתריסריון. קרצינומה של הקיבה יכולה להופיע כגוש בולט, ככיב, או כהתעבות של הדופן. התעבות הדופן נקראת linitis plastica (הדופן הופכת קשה ועבה, linitis=עץ). נפוליאון סבל ככל הנראה מ- linitis plastica. במיקרוסקופיה ניתן להבחין בין שני סוגים של קרצינומת הקיבה (ראו טבלה). השוני בין שני הסוגים, בנוסף על הרשום בטבלה, קשור לדלקת כרונית של הקיבה- במקרים של intestinal type (קרצינומה דמוית מעי) הקרצינומה קשורה לדלקות בקיבה כרוניות- גסטריטיס כרוני. מכאן שניתן להוריד את שכיחות הקרצינומה על ידי טיפול בגסטריטיס כרוני. במקרים של הסוג המפושט, אין קשר למטפלזיה של הקיבה, ולכן לא ניתן להוריד את שכיחות הופעת סרטן מסוג זה. הקרצינומה מתחילה להתפשט באופן מקומי, ולאחר מכן חודרת לדופן הקיבה, תת-רירית, שרירית, סרוזה וכן הלאה. הקרצינומה יכולה להיות שטחית ולהתפשט רק ברירית ולא יותר עמוק- זוהי קרצינומה שטחית הקרויה גם Early gastric carcinoma. הפרוגנוזה של קרצינומה שטחית היא טובה יחסית- 95% עד 100% שרידות לאחר 5 שנים, זאת לעומת קרצינומה חודרנית של הקיבה, עם פרוגנוזה גרועה יחסית. הקרצינומה יכולה לשלוח גרורות, דרך לימפה וכלי דם. גרורות דרך נוזל הלימפה מופיעות בבלוטות לימפה הנמצאות בשומן העוטף את עקומות הקיבה, וכן לבלוטות לימפה מרוחקות יותר- כגון, בלוטות לימפה במדיאסטינום, בלוטות לימפה בצד ה- supra clavicular השמאלי, בלוטות לימפה של הכבד והלבלב. שליחת גרורות דרך מערכת הדם תביא לגרורות בכבד ובאיברי מערכת העיכול, אך גם לריאות, ואף לשחלות. גרורות של סרטן הקיבה לשחלות קרויה גם Kruckenberg tumor. רוב הקרצינומות בשלבים המוקדמים נטולות תסמינים. הופעת התסמינים נובעת מהפרעות בתנועתיות הקיבה או מחסימות בה כתוצאה מהגידול. החולה יחוש מלאות, חולשה, ירידה במשקל וחוסר תיאבון. הירידה במשקל היא תסמין בולט, המעיד בדרך כלל על נוכחות מפושטת של הגידול. הקאות מופיעות בשלב מאוחר של החסימה. גם דימום חד עלול להיות סממן לקרצינומה של הקיבה, ולעיתים יש התנקבות של החלל. בבדיקה ניתן למשש גוש קשה, לא רגיש ונייד באפיגסטריום. הטיפול המקובל בקרצינומה הוא כריתת הגידול. כריתה זו מביאה להחלמה מלאה רק בחלק מהמקרים (כ- 30% עד 60%). ההישארות בחיים מעל 5 שנים אינה גבוהה- בממוצע כ- 15% מהמקרים. הערך "קרצינומה של הקיבה - היבטים כירורגיים - Gastric carcinoma - surgical aspects", באתר ויקירפואה הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לימפומה של הקיבה

לימפומה של הקיבה היא גידול ברקמה לימפטית בקיבה, אשר יכול להיות משני ללימפומה בקשרי הלימפה או בטחול, או לימפומה ראשונית בקיבה, המתפתחת כתוצאה מדלקת כרונית בקיבה. כאשר יש דלקת כרונית, יש תאים לימפטיים אשר מהם מתפתחת הלימפומה שנקראת מלטומה. אלה לימפומות של לימפוציטים מסוג B, לרוב בדרגת התמיינות נמוכה. האנטרום בקיבה הוא המקום השכיח למציאת לימפומות, אם כי הסרטן עלול להיות מפושט ולהימצא בכל הקיבה. הלימפומה יכולה להתפשט לעבר התריסריון או הוושט, והיא יכולה להגיע לממדים גדולים (קוטר של מעל ל-7 ס"מ). מרבית הנפגעים יהיו גברים בעשור החמישי או השישי לחייהם. הערך "לימפומה של הקיבה - היבטים כירורגיים - Gastric lymphoma - surgical aspects", באתר ויקירפואה ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שנה יוליאנית

האם התכוונתם ל... שנה יוליאנית - פרק זמן של שנה בלוח היוליאני שנה יוליאנית (אסטרונומיה) – יחידת זמן המשמשת באסטרונומיה
מניטובה

מניטובה (באנגלית: Manitoba, ‏האזנה‏Ⓘ‏ משפה ילידית מניטו) היא אחת מפרובינציות קנדה, והחמישית מבין הפרובינציות שהצטרפה לקנדה (בשנת 1870). במניטובה מתגוררים כ-1.2 מיליון תושבים. עיר הבירה והעיר הגדולה היחידה במניטובה היא ויניפג, שבה חיים (ב-2006) 641,000 תושבים, יותר מחצי מכלל אוכלוסיית הפרובינציה. בעיר השנייה בגודלה, ברנדון, חיים כ-41,000 תושבים, ומלבדה יש רק עוד ארבעה יישובים שבהם מעל 10,000 נפש. מניטובה ממוקמת במרכזה של קנדה, והיא גובלת בססקצ'ואן במערב, באונטריו במזרח, בנונאווט בצפון, ובמדינות ארצות הברית דקוטה הצפונית ומינסוטה בדרום. גבולה הצפון-מזרחי של הפרובינציה שוכן לחופו של מפרץ הדסון, וכן נמצאים בשטחה האגמים הגדולים: אגם ויניפג אגם מניטובה אגם ויניפגוסיס האקלים של מניטובה נוקשה בשל האוויר הארקטי הקר הזורם מצפון לדרום בחודשי החורף - בצפונה ישנם יערות עצי מחט וכן טונדרה. בירת המדינה היא ויניפג, המכונה בשל הטמפרטורות הנמוכות בה "וינטרפג" - היינו "חורף". ערים נוספות בפרובינציה: ברנדון תומפסון צ'רצ'יל דופן עוד לפני הגעתם של מתיישבים אירופאים לאזור, התגוררו באזור מניטובה מתיישבים משבטי האינדיאנים אוג'יבווה ואסיניבוין. האירופאי הראשון שהגיע לאזור היה סר תומאס באטון, אשר חקר את נהר נלסון בשנת 1612. בשנת 1763 השתלטו הבריטים על האזור, במסגרת מלחמת הצרפתים והאינדיאנים, והאזור הפך לחלק מארץ רופרט - אזור בשליטת חברת מפרץ הדסון. היישוב החקלאי הראשון בפרובינציה נוסד בשנת 1811 בידי תומאס דאגלס. בעקבות מחלוקות בין המתיישבים ובין המטיסים שחיו באזור נערך הקרב של שבעת האלונים בשנת 1816 בו נהרגו 20 מתיישבים ובהם מושל האזור. בשנת 1869 הוחכרה ארץ רופרט לקנדה והפכה לחלק מהטריטוריות הצפון-מערביות. בשל העדר שליטה של השלטון הקנדי, המטיסים, ברשות מנהיגם לואי ריאל הקימו ממשלה זמנית. בעקבות המשא ומתן בין ריאל לממשל הפדרלי הפכה מניטובה לפרובינציה בשנת 1870. בעת הקמתה הייתה הפרובינציה אחד חלקי שמונה עשרה מגודלה כיום, ומרובעת בצורתה - ועל כן כונתה "פרובינציית בול הדואר". הפרובינציה גדלה תוך סיפוח שטחים של הטריטוריות הצפון-מערביות עד שהגיעה לגודלה הנוכחי, עת הגיעה לקו רוחב 60° צפון בשנת 1912. חוק מניטובה האספה המחוקקת של מניטובה מדיה וקבצים בנושא מניטובה בוויקישיתוף אתר האינטרנט הרשמי של מניטובה (באנגלית ובצרפתית) מניטובה, ברשת החברתית פייסבוק מניטובה, ברשת החברתית אקס (טוויטר) מניטובה, סרטונים בערוץ היוטיוב מניטובה, באתר פליקר מניטובה, באתר אנציקלופדיה בריטניקה (באנגלית)
אברהם בכר

אברהם (אברמיקו) בכר (יולי 1914 - 23 בספטמבר 2004) היה רבה של קהילת יוצאי בולגריה ביפו, רב קבוצת הכדורגל מכבי יפו ודמות מרכזית בחיי העדה הבולגרית בישראל. בכר נולד בעיר אדירנה שבאימפריה העות'מאנית והתייתם מאביו בגיל חמש, אז נשלח לעיר פלובדיב שבבולגריה לבית יתומים בו למד עברית ותורה. ב-1927 חזר לטורקיה והשתלם כמוהל ושוחט אצל רבי נפתלי רוט. בשנת 1937 נישא לבלה, שנפטרה שנה לפניו. נולדו להם בן ובת. הבת נפטרה בחייו מסרטן. בשנת 1942 התגורר בעיר וידין שעה שהיה בה שיטפון. הוא עבר רכוב על סוס והציל במו ידיו 718 איש. על פועלו זה קיבל מידי מלך בולגריה בוריס השלישי אות הצטיינות ופרס כספי בסך 100 אלף לבות. ב-31 ביולי 1948 עלה לישראל יחד עם 50 אלף יהודי בולגריה, התיישב ביפו. בהתחלה עסק בעישון דגים ואחר כך פתח חנות מכולת בשדרות ירושלים בעיר. אברמיקו, כפי שכונה בפי כל, היה נוהג לנוע בעיר על גבי קטנוע מסוג וספה עם "סירה". חנות המכולת הפכה עד מהרה למקום כינוס ולבית כנסת, בהנהגתו של בכר (בית הכנסת "סיני"). עבור בני העדה היה פוסק הלכה, שוחט, מוהל, עורך חתונות ומנהל לוויות, כמו כן שימש בכר כחזן ואשתו שימשה כחזנית. בנם, יוסי, סיפר שבית הכנסת היה קטן מלהכיל את הבאים לשמוע את שירתם של בני הזוג ומאות אנשים נותרו מחוצה לו. "אבא היה שר ואמא הייתה משלימה אותו מהבלקון של הנשים (עזרת נשים)". בכר היה מבין מייסדי קבוצת הכדורגל מכבי יפו, ושימש באופן רשמי כרב הקבוצה. הוא קרא פסוקי תנ"ך בעברית ובלדינו בפני שחקני הקבוצה, שהיו כולם בני העדה הבולגרית, חיבר תפילות להצלחת הקבוצה וניהל את שמחותיהם של שחקניה ואוהדיה. הרב בכר פסק שמותר לצפות במשחקי הקבוצה בשבת, וזאת על מנת שצעירי העדה ילכו יחד עמו ולא "יסתובבו ברחובות". עקב כך לא הוכר כרב על ידי הרבנות הראשית ובחופות שערך השתתף רב מטעם הרבנות כדי שהטקס יוכר על ידי מדינת ישראל. הוא נהג לפשט את הטקסים שערך, לתבל אותם בהומור ולפנות אל הקהל בלדינו. מבחינת העדה הבולגרית היה מנהיג בלתי מעורער אך מחוץ לעדה קמו עליו מתנגדים בשל מנהגיו הזרים (שיתוף קול אשה בתפילה, חילול שבת בפרהסיה וכדומה), למתנגדיו היה נוהג לענות: "השמים שמים לה' והארץ נתן לבני האדם" (תהלים קט"ו). קיימות עדויות רבות על מעשי צדקה של בכר ומתן בסתר עד כי אוהביו התקוממו שאת המעשים השנויים במחלוקת ביצע בגלוי בעוד שאת מעשי החסד שלו ביצע בסתר. הוא היה אוהד כדורגל מושבע ונחשב לקמע של מכבי יפו. כל חייו רצה שאשחק במכבי יפו או לחלופין שאחזור בתשובה. לשחק שם לא הסתייע בעדי אבל בתשובה חזרתי. הוא היה מרוצה. היינו יושבים יחד ומשוחחים על פרשת השבוע או רואים 'מבט ספורט' ומנתחים את המשחקים. הוא עצמו היה טיפוס מיוחד, היה מנעים זמירות באירועים משפחתיים וקהילתיים כשאשתו מלווה אותו בקסטנייטות. אני זוכר שהיה מסיים את התפילה בשבת בבוקר בבית הכנסת 'סיני' ביפו ולאחר מכן עולה על האופנוע ומגיע למגרש. — יהודה פילוסוף אתר "הצופה" יצחק משה עמנואל, ארץ ישראל - כור ההיתוך, הוצאת עמי, 1988 ׳הרב אברהם בכר (הרב אברמיקו)׳, בספר: ורד נבון, השדרה - שדרות ירושלים בעיני הצלמים, הוצאת ורד נבון, מהדורה שנייה, אוגוסט 2021, עמ׳ 289-288. יורם גבע, החזן שר אופרות ונוסע בשבת ומעורר את רוגז הרבנות, מעריב, 30 ביוני 1955 נתן דונביץ, פעמונו של הרב הרפורמי, הארץ, 15 באוגוסט 1955 כתבה על הרב אברהם בכר בעיתון "ידיעות תל אביב" של "ידיעות אחרונות", מאת ליאור בן עמי דוד נחמיאס וגילה מנחם מחקרי תל אביב יפו חיים שכאלה - סיפור חייו של יצחק (זיקו) גרציאני | כאן 11 לשעבר רשות השידור, סרטון בערוץ "כאן 11 - תאגיד השידור הישראלי", באתר יוטיוב (אורך: 02:24:14) ראיון עם הרב והרבנית מדקה 20:50.
דיסטוניה פוקאלית

דיסטוניה פוקאלית היא הפרעה בטונוס השרירים הממוקדת לשרירים של איבר או אזור מסוים בגוף. כתוצאה מההפרעה בטונוס, נוצרת תנועה בלתי רצויה כגון עיוות של כף היד וכיפוף או פישוט של האצבעות. ההשערה המקובלת כיום היא כי דיסטוניה פוקאלית נגרמת עקב ירי לא נכון של תאי עצב היוצר את ההתכוצויות. למרות שהתסמין החיצוני הוא באחד האיברים, משוער כי שורש הבעיה הוא בקליפת המוח. בתנאים נורמליים, האיברים השונים בגוף מיוצגים בחלקים שונים של קליפת המוח כמפה הנקראת הומונקולוס. במצב הדיסטוניה הפוקאלית, נראה שקיימים חיבורים בין האזורים השונים, מה שגורם בהקשרים מסוימים לפעילות שרירים נוספים שאינה רצויה. זהו ההסבר לתופעה האופיינית לדיסטוניה הפוקאלית, שהעיוות אינו מתמיד ומתרחש בעיקר בשעת העיסוק של בעלי מקצוע הדורש פעילות מוטורית עדינה, כגון נגינה ציור וכירורגיה. מחקרים שונים הראו כי טיפול התנהגותי נכון יכול לשמש טיפול יעיל בדיסטוניה פוקאלית. בין האנשים המפורסמים שסבלו מדיסטוניה פוקאלית נמנים המוזיקאי לאון פליישר ביד ימין, נגן האבוב אלכס קליין וצייר הקומיקס סקוט אדמס. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מזבלה

האם התכוונתם ל... מזבלה (אתר אינטרנט) – אתר חדשות ובלוג ישראלי. מטמנה – אתר המשמש להטמנת פסולת לאחר שסולקה מהמקום שבו נוצרה.
פאראדיי

האם התכוונתם ל... אגודת פאראדיי – אגודה מדעית מייקל פאראדיי – פיזיקאי וכימאי בריטי פאראדיי (יחידת מידה) – יחידת מטען חשמלי על שמו של מייקל פאראדיי כלוב פאראדיי – שיטה להגנה בפני קרינה אלקטרומגנטית קבוע פאראדיי – מסמל עת כמות המטען החשמלי הקיים במול אחד של אלקטרונים. ונסה פאראדי